دونیا سویه‌سینده ساتیش شبکه‌سینه صاحب اولان بیر ایچکی فیرماسی‌نین قوروجوسو ایسپانیالی میلیاردر آنتونیو فرناندز، دوغولوب بؤیودوگو کندده یاشایان هر نفره 2 میلیون دو‌لار میراث بوراخدی.
1917-جی ایلده ایسپانیانین سرسالس دل کوندادو( Cerezales del Condado ) کندینده 13 اوشاق‌لی بیر عائله‌نین 11-جی اوشاغی اولا‌راق دوغان آنتونیو فرناندز، 1949-جی ایله قدر بو کندده یاشادیق‌دان سونرا مکزیک‌ه کؤچ ائتدی.
یولداشی‌نین عمی‌سینه عایید بیر شیرکتده ایچکی اوره‌تیمی ایشینه باشلادی.
ایللر کئچدیکجه ایشینده یوکسه‌لن فرناندز 1971-جی ایلده یوکسک سویه‌لی مودور اولدو و شیرکت ایللیک 693 میلیون دو‌لارلیق بیر جیرویا قوووشدو.
آنجاق فرناندز، آوقوست آییندا، 99 یاشیندا حیاتا گؤزلرینی یومدو.
میلیاردر ایش آدامی وصیتینده دوغولوب بؤیودوگو و 32 ایلینی کئچیردیگی کندی اونوتمادی.
14  یاشیندا عائله‌سی‌نین وضعیتی اوزون‌دن مکتبی بوراخماق مجبوریتینده قالان فرناندز، ثروتی‌نین 169 میلیون دو‌لارلیق قیسیمینی بو کند خالقینا بوراخدی و کندده یاشایان‌لار آراسیندا برابر اولا‌راق پایلاشیلماسینی ایسته‌دی.
سرسالس دل کوندادو کندینده اؤز حالیندا یاشایان 80 ساکین بیر گئجه‌ده لوتر وورموش کیمی میلیونر اولدو.
ایسپانیا کرا‌لی خوان کارلوس طرفین‌دن فیزیکی معلول اوشاق اوچون ائتدیگی ایشلرله غورور نیشانینا لاییق گؤرولن فرناندس، 2009-جی ایلده کندی آدینا بیر وقف قورا‌راق بؤلگه‌دکی خالقین حیات کیفیتینی یوکسلدمک اوچون چالیشدی.
فرناندز بو واکیفدا چالیشان 300 نفره ده ثروتی‌نین بیر حیسه‌سینی بوراخدی.
فرناندز اوچون کندلی‌لر، "ایندی بیز اونسوز نه ائدریک بیلمیریک" دئییرلر.
